Fantastisk hyggeligt byhus i hyggelig by. Fredelig beliggenhed - fuldstændig fantastisk udsigt! Poolen er virkelig dejlig - og der var både drømmesenge og parasoller ved poolen.
Vi endte med at parkere nede på hovedgaden, hvilket jeg vil anbefale hvis man har en mellemstor udlejningsbil….der er meget smalle gader.
Vi købte ind i Inca (10 min i bil) men der er også et supermarked i Selva.
Corinna er super nem at kommunikere med og svarer hurtigt.
Alt i alt et skønt og ikke “turistet” sted - med en central beliggenhed for ture rundt på øen.